**Ministru kabineta rīkojuma projekta**

**“Par Latvijas pārstāvi Vienotā noregulējuma valdē”  
sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Parlamenta un Padomes 2014.gada 15.jūlija Regulas (ES) Nr. 806/2014, ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu noregulējuma fondu, un groza Regulu (ES) Nr.1093/2010 (Eiropas Savienības Oficiālais Vēstnesis, 2014. gada 30. jūlijs, Nr. L 225/1) (turpmāk – Komisijas regula Nr. 1093/2010) 43.panta 1.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Komisijas regulas Nr. 1093/2010 42.panta 1.punktu ir izveidota Vienotā noregulējuma valde (turpmāk – Valde), kura ir Eiropas Savienības aģentūra ar īpašu struktūru un atbilstīgiem uzdevumiem, kas noteikti Komisijas regulā Nr. 1093/2010.  Valde darbojas izpildsesijā un plenārsesijā. Valdes izpildsesijā piedalās tikai pilna laika valdes locekļi (priekšsēdētājs, četri pilna laika locekļi), savukārt Valdes plenārsesijā piedalās visi Valdes locekļi, kurus iecēlusi katra iesaistītā dalībvalsts – pa vienam no katras valsts – un kuri pārstāv valstu noregulējuma iestādes, katram Valdes loceklim ir viena balss.  Saskaņā ar Padomes 2014.gada 19.decembra Īstenošanas lēmumu par to, lai ieceltu Vienotā noregulējuma valdes priekšsēdētāju, priekšsēdētāja vietnieku un pārējos pilna laika locekļus (2014/943/ES, Eiropas Savienības Oficiālais Vēstnesis, 2014. gada 23.decembris, Nr. L 367/97) tika iecelti tās pastāvīgie locekļi – Valdes priekšsēdētājs, priekšsēdētāja vietnieks un trīs pārējie pilna laika locekļi.  Ar Ministru kabineta 2015.gada 17.jūnija rīkojumu Nr.321 “Par Latvijas pārstāvi Vienotā noregulējuma valdē” (turpmāk – Rīkojums Nr.321) Latvija nominēja Finanšu un kapitāla tirgus komisijas Noregulējuma un garantiju fondu daļas vadītāju Nadeždu Karpovu par pārstāvi Valdes locekļa amatam saskaņā ar Komisijas regulas Nr.1093/2010 43.panta 1.punktu.  Ņemot vērā to, ka ir notikušas izmaiņas Finanšu un kapitāla tirgus komisijas Noregulējuma un garantiju fondu daļas vadībā, ir nepieciešams nominēt jaunu Latvijas pārstāvi Valdes locekļa amatam – Noregulējuma un garantiju fondu daļas vadītāju Jeļenu Ļebedevu.  Pamatojoties uz iepriekš minēto Finanšu ministrija ir izstrādājusi Ministru kabineta rīkojuma projektu “Par Latvijas pārstāvi Vienotā noregulējuma Valdē” (turpmāk - projekts).  Līdz ar to ir nepieciešams atzīt par spēku zaudējušu Rīkojumu Nr.321. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu un kapitāla tirgus komisija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu un kapitāla tirgus komisija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmēs iesaistītās institūcijas pārvaldes funkcijas un institucionālo struktūru. Netiks izveidotas jaunas institūcijas, nenotiks esošās institūcijas likvidācija vai reorganizācija un ietekme uz institūcijas cilvēkresursiem. |
| 3. | Cita informācija | Nav |

Finanšu ministre D. Reizniece-Ozola

Jenerte, 67095502

[Liene.Jenerte@fm.gov.lv](mailto:Liene.Jenerte@fm.gov.lv)